ԱՄՓՈՓԱԹԵՐԹ

«ԱԼԵՔՍ ՏԵՔՍՏԻԼ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |
| --- | --- |
| 1. ՀՀ ֆինանսների նախարարություն | 16-02-2023թ. |
| N 01/2-1/2556-2023 |
| 1․ Նախագծում ներառված՝ ԵԱՏՄ ԱՏԳ ԱԱ 3920 10 890 0 ծածկագրով ապրանքը չի համա­­պա­տաս­խա­­նում ԵՏՀ խորհրդի 2021 թվականի սեպտեմբերի 14-ի թիվ 80 որոշմամբ սահման­ված ապրանքային անվանացանկին:  Հաշվի առնելով վերոգրյալը՝ առաջարկում ենք Նախագծում կատարել համապատասխան փոփոխություն: | Ընդունվել է։ |
| 2. ՀՀ պետական եկամուտների կոմիտե | 16-02-2023թ. |
| N 01/3-2/9490-2023 |
| 1․ Առաջնորդվելով Հայաստանի Հանրապետության կառավարության 2015թ. սեպտեմբերի 17-ի N 1118-Ն որոշման հավելվածով հաստատված կարգով՝ «Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնությունից օգտվելու համար «ԱԼԵՔՍ ՏԵՔՍՏԻԼ» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք, որ նախագծի ցանկի ապրանքների վերաբերյալ ներկայացված տեղեկատվությունը բավարար չէ ԵՏՄ ԱՏԳ ԱԱ ծածկագրի ճշգրտության վերաբերյալ դիրքորոշում հայտնելու համար:  Միաժամանակ՝ «ԱԼԵՔՍ ՏԵՔՍՏԻԼ» սահմանափակ պատասխանատվությամբ ընկերությունը (ՀՎՀՀ՝ 01262938, գրանցված 21.07.2014թ.) գործում է հարկման ընդհանուր համակարգում, ըստ ներկայացրած վերջին՝ 2022թ. դեկտեմբեր ամսվա եկամտային հարկի և սոցիալական վճարի ամսական հաշվարկի ունի 946 հարկման բազա ունեցող վարձու աշխատողներ, որոնց միջին հարկման բազան կազմում է 178,906 ՀՀ դրամ: Ինչ վերաբերում է ընկերության շրջանառությունից ստացված տարեկան հասույթներին, ապա այս առումով հարկ է նկատի ունենալ, որ ընկերության կողմից ներկայացված չէ տեղեկատվություն նախորդ տարիների տարեկան իրացման շրջանառությունների վերաբերյալ, ուստի նշված տեղեկատվությունը հանդիսանում է հարկային գաղտնիք և ենթակա չէ տրամադրման, իսկ 12.02.2023թ․ դրությամբ ընկերությունը չունի հարկային մարմնի կողմից վերահսկվող եկամուտների գծով պարտավորություն: | Ընդունվել է։ |
| 3․ ՀՀ արդարադատության նախարարություն | 16-02-2023թ |
| N /27.4/7851-2023 |
| 1․ ***«Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես ներմուծման մաքսատուրքից ազատելու արտոնության կիրառման համար «ԱԼԵՔՍ ՏԵՔՍՏԻԼ» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.***  Նախագծին կից ներկայացված հավելվածի 15-րդ կետի համաձայն՝ գերակա ոլորտում իրականացվող ներդրումային ծրագրի շրջանակներում նախատեսվում է ներմուծել ***ճաշի և խոհանոցային սպասք, ճաշի պարագաներ ու խոհանոցային պիտույքներ, տնային գործածության և հիգիենայի կամ արդուզարդի այլ իրեր պլաստմասսայից***՝ վերջիններիս տեխնիկական բնութագիրը բնորոշելով որպես ***կենցաղային կախիչներ պլաստմասայից***:  Այս առումով հարկ ենք համարում անդրադառնալ 2015 թվականի սեպտեմբերի 17-ի №1118-Ն որոշման 1-ին կետին, համաձայն որի՝ *«գերակա ոլորտում իրականացվող ներդրումային ծրագրի շրջանակներում բացառապես Հայաստանի Հանրապետության տարածքում օգտագործելու համար նախատեսված* ***տեխնոլոգիական սարքավորումների, դրանց բաղկացուցիչ ու համալրող մասերի, հումքի և նյութերի*** *ներմուծումն ազատվում է օրենսդրությամբ սահմանված կարգով մաքսային մարմինների կողմից հաշվարկված մաքսատուրքից, եթե այդպիսի տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը չեն արտադրվում Եվրասիական տնտեսական միության անդամ երկրներում, կամ արտադրվում են ներդրումային ծրագրի իրականացման համար ոչ բավարար քանակով, կամ չեն համապատասխանում ներդրումային ծրագրի իրականացման համար անհրաժեշտ տեխնիկական չափանիշներին:»:*  Այսպիսով՝ գտնում ենք, որ ***ճաշի և խոհանոցային սպասք, ճաշի պարագաներ ու խոհանոցային պիտույքներ, տնային գործածության և հիգիենայի կամ արդուզարդի պլաստմասսայից այլ իրերը*** տեխնոլոգիական սարքավորումներ, դրանց բաղկացուցիչ ու համալրող մասեր, հումք և նյութեր համարելը խնդրահարույց է:  Ամփոփելով վերոգրյալը, գտնում ենք, որ Նախագիծը վերանայման կարիք ունի: | Ընդունվել է։ Ապրանքի անվանումը խմբագրվել է։ |